  Туспуктэм: Григорий Фомин Майя Бывальцева Удмуртилэн тӧроез Александр Бречалов Ярослав Семёновлэсь кандидатуразэ кивалтэтлэн тӧроез интые юнматон понна Кун Кенешын соглаштыны ӵектӥз. Со сярысь улосвыл тӧролэн но кивалтэтлэн пресс-службазы ивортӥз. Ярослав Семёнов кивалтэтэн вить ар кивалтӥз ни. « Элькунлэн командаяз кужмо, профессиональной кадръёс луыны кулэ. Вань удысъёсъя, кудъёсыз понна Ярослав Владимирович кылкутэ, нош со лулчеберет, сюресъёс но транспорт, ЖКХ, лэсьтӥськон, экология – Удмуртия йыгмыт азинске » Александр Бречалов, Удмуртилэн тӧроез Ярослав Семёновлэсь кандидатуразэ эскерем бере, улосвыл тӧро премьер-министрлэн воштӥсьёсыз интые ӵектэм муртъёсты эскероз. Соосын соглаш луиз ке, Кун Кенешын соглаштыны дэмлалоз. Тодэ вайытом, Александр Бречалов Удмуртилэн тӧроезлэн ужоскетаз пырем бере, кивалтэт отставкае потӥз. ВАТСАН Семёнов Ярослав Владимирович вордскиз Москваын 1978-тӥ арын 9-тӥ пӧсьтолэзе. Дышетскемез вылӥ. Россиысь Кунпуш ужъёсъя министерстволэсь Москваысь университетсэ «Юриспруденция» ӧнеръя йылпумъяз.  1996–2000 аръёсы — Россиысь Ожгар кужымъёсын служба нуиз;  2000–2006 аръёсы — Россиысь кунпуш ужъёсъя ёзэсъёсын служба нуиз;  2006–2010 аръёсы — «РТВ-Подмосковье» телерадиокомпаниын валтӥсь юрисконсульт;  2010–2012 аръёсы — «Монолит-ФундаментСтрой» акционер огазеяськонын юридик ёзэтлэн кивалтӥсез;  2012–2013 аръёсы — «РАСЭН СТРОЙ» огазеяськонын валтӥсь юрисконсульт;  2013–2015 аръёсы — «ПрогрессСтройИнжиниринг» огазеяськонын юридик ёзэтлэн кивалтӥсез;   2015–2016 — Росси Федерациысь Мер палаталэн аппаратэзлэн кивалтӥсезлэн воштӥсез, эрикрадъя ёзэтлэн кивалтӥсез;  2016–2017 аръёсы — Росси Федерациысь Мер палаталэн аппаратэзлэн кивалтӥсез;  2017-тӥ арысь куартолэзьысен — Удмуртилэн тӧроезлэсь ужзэ огдырлы быдэсъясьлэн внештатной кенешчиез; 2017-тӥ арысь гудырикошконысен – Удмуртиысь кивалтэтлэн тӧроезлэн воштӥсезлэсь, тӧролэсь ужзэ быдэсъясь; 2017-тӥ арысь куарусёнысен – Удмуртиысь кивалтэтлэн тӧроез.   Тегъёс: кивалтэт ЯрославСемёнов кивалтӥсьёс Удмуртия  